
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1944 

9 Σεπτεμβρίου 2015 


ΑΠΟΦΑΣΕΙ Σ 

Αριθμ. 39407/654 

Χορήγηση ειδικής άδειας απουσίας με αποδοχές, για 
την άσκηση του Εκλογικού δικαιώματος κατά τις 
γενικές βουλευτικές εκλογές της 20ης Σεπτεμβρί¬ 
ου 2015. 

Ο ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1) Τις διατάξεις των παρ. 3 και 4 του άρθρου 106 και 
της παρ. 2 του άρθρου 6 της εκλογικής νομοθεσίας 
[Π.δ. 26/2012 «Κωδικοποίηση σ’ ενιαίο κείμενο των διατά¬ 
ξεων της νομοθεσίας για την εκλογή βουλευτών» (Α'/57)]. 

2) Τις διατάξεις του Π. δ/τος 66/2015 «Διάλυση της 
Βουλής, προκήρυξη εκλογής Βουλευτών και σύγκληση 
της νέας Βουλής» (Α'/107). 

3) Τις διατάξεις του Π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (Α'/98), όπως ισχύουν σήμερα. 

4) Τις διατάξεις του άρθρου 29Α του Ν. 1558/1985, που 
προστέθηκε με το άρθρο 27 του Ν. 2081/1992 (Α'/154) και 
όπως το πρώτο εδάφιο της παρ. 2 αντικαταστάθηκε με 
την παρ. 2α του άρθρου 1 του Ν. 2469/1997 (Α'/38), όπως 
ισχύουν σήμερα. 

5) Τις διατάξεις του άρθρου 27 του Ν. 4320/2015 «Ρυθ¬ 
μίσεις για τη λήψη άμεσων μέτρων για την αντιμετώ¬ 
πιση της ανθρωπιστικής κρίσης, της οργάνωσης της 
Κυβέρνησης και των Κυβερνητικών Οργάνων και λοιπές 
διατάξεις» (Α'/29). 

6) Τις διατάξεις του Π. δ/τος 113/2014 «Οργανισμός 
Υπουργείου Εργασίας, Κοινωνικής Ασφάλισης και Πρό¬ 
νοιας» (Α'/180). 

7) Τις διατάξεις του Π. δ/τος 189/2009 «Καθορισμός και 
ανακατανομή αρμοδιοτήτων των Υπουργείων» (Α'/221), 
όπως τροποποιήθηκαν με το Π.δ. 24/2010 «Ανακαθορι¬ 
σμός των αρμοδιοτήτων των Υπουργείων και τροπο¬ 
ποιήσεις του Π.δ. 189/2009» (Α'/56). 

8) Τις διατάξεις του Π.δ. 65/2015 «Διορισμός Υπουργών, 
Αναπληρωτών Υπουργών και Υφυπουργών» (Α'/ΙΟδ). 

9) Την με αριθ. 30097/29-08-2015 εγκύκλιο 33 του 
Υπουργού Εσωτερικών και Διοικητικής Ανασυγκρότη¬ 
σης (ΑΔΑ: ΒΧ4Σ465ΦΘΕ-ΩΦΠ). 


10) Την με αριθ. ΔΙΔΑΔ/Φ.18.28/2189/οικ.28209/01-09- 
2015 εγκύκλιο του Υπουργού Εσωτερικών και Διοικητικής 
Ανασυγκρότησης (ΑΔΑ: ΩΖ2Κ465ΦΘΕ-2Ρ5). 

11) Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Όλες οι βιομηχανικές, βιοτεχνικές και εμπορικές 
επιχειρήσεις, εκμεταλλεύσεις και εργασίες του ιδιωτικού 
τομέα, καθώς και όσοι γενικώς απασχολούν προσωπικό 
και υπάγονται στον ιδιωτικό τομέα, υποχρεούνται να 
χορηγήσουν στο προσωπικό τους ειδική άδεια απουσίας 
με αποδοχές για την διευκόλυνση άσκησης του εκλο¬ 
γικού τους δικαιώματος, κατά τις γενικές βουλευτικές 
εκλογές της 20ης Σεπτεμβρίου 2015. 

2. Ο αριθμός των ημερών αδείας απουσίας, που χο¬ 
ρηγείται για τον ανωτέρω σκοπό και που καλύπτει τον 
απολύτως αναγκαίο χρόνο για τη μετάβαση του προ¬ 
σωπικού των υπόχρεων της παρ. 1 της παρούσας στον 
τόπο άσκησης του εκλογικού του δικαιώματος και την 
επιστροφή του απ' αυτόν, καθορίζεται ως ακολούθως: 

Α. Για τους μισθωτούς για τους οποίους εφαρμόζεται 
καθεστώς εξαήμερης εβδομαδιαίας εργασίας: 

α) Σε όσους μετακινηθούν, για την άσκηση του εκλο¬ 
γικού τους δικαιώματος σε απόσταση 100-200 χιλιο¬ 
μέτρων, χορηγείται άδεια μιας (1) εργάσιμης ημέρας. 

β) Σε όσους μετακινηθούν σε απόσταση 201-400 χι¬ 
λιομέτρων, χορηγείται άδεια δύο (2) εργασίμων ημερών. 

γ) Σε όσους μετακινηθούν σε απόσταση 401 χιλιομέ¬ 
τρων και άνω χορηγείται άδεια τριών (3) εργασίμων 
ημερών, εφόσον κινηθούν εξ ολοκλήρου οδικώς, με βάση 
υπεύθυνη δήλωσή τους. 

δ) Σε όσους μετακινηθούν σε νησιά, για τα οποία 
δεν υπάρχει οδική πρόσβαση, ο αριθμός των ημερών 
αδείας που χορηγείται θα εξετάζεται κατά περίπτωση, 
ανάλογα με την απόσταση και τις ειδικές συνθήκες 
μετακίνησης, χωρίς ωστόσο η άδεια στις περιπτώσεις 
αυτές, να υπερβαίνει τις τρεις (3) εργάσιμες ημέρες. 

Β. Γ ια τους μισθωτούς για τους οποίους εφαρμόζεται 
καθεστώς πενθήμερης εβδομαδιαίας εργασίας: 

α) Σε όσους μετακινηθούν, για την άσκηση του εκλο¬ 
γικού τους δικαιώματος σε απόσταση 200-400 χιλιο¬ 
μέτρων, χορηγείται άδεια μιας (1) εργάσιμης ημέρας. 

β) Σε όσους μετακινηθούν σε απόσταση 401 χιλιο¬ 
μέτρων και άνω, χορηγείται άδεια δύο (2) εργασίμων 
ημερών, εφόσον κινηθούν εξ ολοκλήρου οδικώς, με βάση 
υπεύθυνη δήλωσή τους. 








23086 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ) Σε όσους μετακινηθούν σε νησιά, για τα οποία 
δεν υπάρχει οδική πρόσβαση, ο αριθμός των ημερών 
αδείας που χορηγείται θα εξετάζεται κατά περίπτωση, 
ανάλογα με την απόσταση και τις ειδικές συνθήκες 
μετακίνησης, χωρίς ωστόσο η άδεια στις περιπτώσεις 
αυτές, να υπερβαίνει τις τρεις (3) εργάσιμες ημέρες. 

3. Για όσους εκ των μισθωτών, που μετακινούνται κατά 
τα ανωτέρω, η Κυριακή 20 Σεπτεμβρίου 2015 (ημέρα 
διεξαγωγής της ψηφοφορίας), είναι εργάσιμη ημέρα, 
αυτή θεωρείται ως ημέρα ειδικής αδείας απουσίας με 


αποδοχές, πέραν αυτών που ορίζονται στην προηγού¬ 
μενη παράγραφο της παρούσας. 

4. Η κατά τα ανωτέρω χορηγούμενη άδεια δεν συμ¬ 
ψηφίζεται με την ετήσια άδεια μετ’ αποδοχών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 2015 

Ο ΥΠΟΥΡΓΟΣ 

ΔΗΜΗΤΡΙΟΣ ΜΟΥΣΤΑΚΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

